送昭敏首座
作者：釋重顯
朝代：宋

paragraphs: 君不見，鷲峰勝集，百萬茫茫等閑過，壞衲之外皆清墮。
君又不見，熊嶺孤運，歲月索索艱難生，深雪之中有一箇。
宛轉流落千餘年，危分嶮布空平闐。
弁龍蛇兮眼何正，擒虎兕兮機不全。
石窗四顧滄溟窄，寥寥不許白雲白。
掣斷金鎖天麒麟，高舉鐵鞭擊三百。
猶輕舍，争知也，别有七星光鬭射。
風前把欲贈行人，將報不平遶天下。